તેમણે આક્ષેપ કરતાં કહ્યુ હતુ કે 'સમાજ અને સંગઠનને ડેમેજ કરવાના પ્રયત્નો થઈ રહ્યા છે એના પર ચિંતન થશે. પાટીદારો પર જ્યાં અત્યાચાર થયો છે એવા પાટીદાર પ્રભાવિત વિસ્તારોમાં બીજેપી એ જીત મેળવી છે એનું પણ ચિંતન કરવામાં આવશે. આંદોલન ત્રણ વર્ષથી ચાલતું હતું ત્યારે બીજેપીએ કુટનીતિથી યુવાનોના માઈન્ડ વોશ કર્યા છે એ વિશે પણ ચિંતન કરીશું. પાટીદાર આંદોલન નિષ્ફળ ગયુ નથી, પણ બીજેપી એ ચાણકયબુદ્ધિ વાપરીને પ્રજાને ગુમરાહ કરવાનો પ્રયાસ કર્યો છે. આંદોલન ચાલુ જ રહેશે અને હાર્દિક પટેલને જેલમાં પુરવામાં આવશે તો ગુજરાતના જિલ્લે-જિલ્લે કાર્યક્રમો થશે. પાટીદારો માટે અનામતના મુદ્દે વિરોધ પક્ષના નેતાઓ સાથે ચર્ચા કરીને વિધાનસભામાં અનામતનો મુદ્દો મુકાવીશું. વિધાનસભામાં કોંગ્રેસ આ મુદ્દો નહીં ઉઠાવે તો એનો પણ અમારી પાસે રસ્તો છે.'